Document ID: 31990R2425

KOMISSION ASETUS (ETY) N:o 2425/90,
annettu 21 päivänä elokuuta 1990,
asetuksen (ETY) N:o 822/87 35 ja 36 artiklassa tarkoitettujen pakollisten tislausten soveltamista koskevista yksityiskohtaisista säännöistä annetun asetuksen (ETY) N:o 3105/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1325/90(2), ja erityisesti sen 35 artiklan 8 kohdan, 47 artiklan 3 kohdan ja 81 artiklan,
sekä katsoo, että
komission asetuksessa (ETY) N:o 3105/88(3), sellaisena kuin se on muutettuna asetuksella (ETY) N:o 2352/89(4), vahvistetaan kosteusprosentti tislaamoon toimitettavalle viinin puristejäännökselle; mainitun asetuksen 6 artiklassa säädetään viinivuotta 1989/1990 seuraaville viinivuosille korkeamman prosentin vahvistamisesta, jotta voitaisiin paremmin taata asetuksen (ETY) N:o 822/87 36 artiklassa säädettyjen velvoitteiden noudattaminen, jos tislaus korvataan vetämällä viiniyttämisen sivutuotteet valvotusti pois; tämänhetkinen tilanne tässä asiassa on hyvin monimuotoinen erilaisten käytettyjen teknisten menetelmien vuoksi, minkä vuoksi tällä hetkellä ei voida määritellä lopullista rajaa, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3105/88 6 artiklan 3 kohdan päivämäärä "31 päivään elokuuta 1990" päivämäärällä "31 päivään elokuuta 1991".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1990.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä elokuuta 1990.

Labels: 3
17
6